Naturschutzgebitt Lellgen-Fréng/op Bärel

D'Naturschutzgebitt Lellgen-Fréng/op Bärel ass en Naturschutzgebitt zu Lëtzebuerg, an de Gemenge Kiischpelt a Parc Housen, dat duerch e groussherzoglecht Reglement vum 1. Dezember 2017 geschaf gouf.Règlement grand-ducal du 1er décembre 2017 déclarant zone protégée d'intérêt national sous forme de réserve naturelle, la zone « Lellingen - Fréng/Op Baerel » sise sur le territoire des communes de Kiischpelt et de Parc Hosingen.

Et ass e Bëschgebitt, op enger Fläch vun 356,11 Hektar, nord-ëstlech vun den Uertschafte Pëntsch a Lellgen. Et besteet haaptsächlech aus Bëscher (matzendran de Bësch Bärel) mat géien Häng. D'Baache Lellgerbaach, Helbichbaach a Pëntscherbaach lafen doduerch, resp. maachen d'Grenz.

Op den Häng vum Bësch wiisst am Fréijoer d'Lorblumm (Ouschterblumm, Narcissus pseudonarcissus).

D'Naturschutzgebitt Lellgen-Fréng/op Bärel ass en Deel vun den Natura-2000-Zone Vallées de la Sûre, de la Wiltz, de la Clerve et du Lellgerbaach (LU0001006) a Région Kiischpelt (LU0002013).

Kuckt och
 Lëscht vu Lëtzebuerger Naturschutzgebidder

 Um Spaweck 

Lellgenfreng
Kategorie:Gemeng Kiischpelt
Kategorie:Gemeng Parc Housen